রণেশ ঠাকুর তাকে গান শেখান। রণেশ ঠাকুরের সাথে গলা মিলিয়ে সেও গায়। রণেশ ঠাকুর বলেন, আমি করিম সাহেব ছাড়া আর কারো গান গাইনা। গানের মধ্যে যেখানে আছে, বাউল করিম বলে সেখানে তিনি গান ওস্তাদ করিম বলে। রণেশ ঠাকুর করিমের গান নিয়ে বিদেশও গিয়েছেন। লন্ডন গিয়েছেন কয়েকবার। লন্ডন ছাড়াও কার্ডিফ, বামিংহাম. ম্যানচেষ্টার, এসব শহরেও তার গানের শো হয়েছে। ভারতের শিলচরেও বেশ কয়েকবার গান গেয়েছেন। তার বাকী জীবনটাও করিম সাহেবের সান্নিধ্যেই কাটিয়ে দিতে চান।